Montagnana
Montagnana je grad i općina (comune) od 9026 stanovnika u talijanskoj regiji Veneto (Provicija Padova).

Geografija 
Montagnana leži u dolini rijeke Adige, udaljena je 45 km jugozapadno od centra Padove i 84 km od Venecije.

Historija 
Mjesto na kojem se nalazi grad je brdašce koje dominira dolinom, zbog svog strateškog položaja Montagnana je utvrđena zbog invazije Ugara. Današnji bedemi zbog kojih je grad slavan sagrađeni su između 13. i 14. vijeka.

Montagnana je 1239 uspjela odbiti napad Ezzelina da Romana, vikara u službi svetorimskog cara Friedricha II, ali je poražena 1242. godine. Tokom 14. vijeka zbog nje su se tukli Padova i Verona, zbog čega su ojačani bedemi i dobili su današnju formu.

Od 1405. je pod vlašću Mletačke Republike, što je bio period prosperiteta poljoprivrede, zanatstva i trgovine. 

Nakon sloma Mletačke Republike 1797. za Napoleonskih ratova, slijedio je sudbinu Veneta i postao dio Austrijskog Carstva. U to vrijeme je 1826. carskim dekretom proglašen gradom.

Željeznička pruga iz Legnaga došla je do Montagnana 1885. i tako je grad postao spojen s prugom Padova-Bologna.

Montagnana je danas poznata i po Palladijevoj Vili Pisani koja je 1996. uvrštena na UNESCO-vu 
Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

Pobratimski gradovi 
  Rothenburg ob der Tauber, Njemačka

Izvori

Vanjske veze 

 Comune di Montagnana (službene stranice) 

Naselja u provinciji Padova
Naselja u regiji Veneto